CELEX: C2005/217/11
Language: da
Date: 2005-09-03 00:00:00
Title: Domstolens dom (Tredje Afdeling) af 21. juli 2005 i sag C-149/03, Kommissionen for De Europæiske Fællesskaber mod Kongeriget Belgien (Traktatbrud — ordningen med fangstkvoter — fangstårene 1991-1995)

3.9.2005   
            
            
               DA
            
            
               Den Europæiske Unions Tidende
            
            
               C 217/6
            
         
      DOMSTOLENS DOM
   
   (Tredje Afdeling)
   af 21. juli 2005
   i sag C-149/03, Kommissionen for De Europæiske Fællesskaber mod Kongeriget Belgien (1)
   
   (Traktatbrud - ordningen med fangstkvoter - fangstårene 1991-1995)
   (2005/C 217/11)
   Processprog: nederlandsk
   I sag C-149/03, angående et traktatbrudssøgsmål i henhold til artikel 226 EF anlagt den 1. april 2003, Kommissionen for De Europæiske Fællesskaber (befuldmægtiget: T. van Rijn) mod Kongeriget Belgien (befuldmægtiget: A. Snoecx, bistået af H. Gilliams), har Domstolen (Tredje Afdeling), sammensat af afdelingsformanden, A. Rosas, og dommerne J.-P. Puissochet (refererende dommer), S. von Bahr, J. Malenovský og U. Lõhmus; generaladvokat: C. Stix-Hackl; justitssekretær: R. Grass, 21. juli 2005 afsagt dom, hvis konklusion lyder således:
   
               1.
            
            
               Kongeriget Belgien har tilsidesat sine forpligtelser i henhold til artikel 5, stk. 2, i Rådets forordning (EØF) nr. 170/83 af 25. januar 1983 om en fællesskabsordning for bevarelse og forvaltning af fiskeressourcerne, artikel 9, stk. 2, i Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur, artikel 1 og artikel 11, stk. 1 og 2, i Rådets forordning (EØF) nr. 2241/87 af 23. juli 1987 om fastsættelse af visse foranstaltninger til kontrol af fiskeri, og artikel 2, artikel 21, stk. 1 og 2, og artikel 31 i Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik, idet det har undladt:
               
                           —
                        
                        
                           at fastsætte passende regler for udnyttelsen af de kvoter, som det er blevet tildelt for hvert af fangstårene 1991-1996,
                        
                     
                           —
                        
                        
                           i hvert af disse fangstår gennem en kontrol af fiskeriet og et passende tilsyn med landingen og registreringen af fangsterne at drage omsorg for overholdelsen af fællesskabsbestemmelserne vedrørende bevarelsen af fiskeressourcerne,
                        
                     
                           —
                        
                        
                           i hvert af disse fangstår rettidigt at nedlægge foreløbigt forbud mod fiskeri med fartøjer, der sejler under belgisk flag, eller som er registreret i Belgien, efter at deres tildelte kvoter ansås for opbrugt,
                        
                     
                           —
                        
                        
                           at træffe foreløbige foranstaltninger eller anlægge straffesag mod de personer, der var ansvarlige for fiskeriet, efter at forbuddene var trådt i kraft.
                        
                     
         
               2.
            
            
               Kongeriget Belgien tilpligtes at betale sagens omkostninger.
            
         
      (1)  EUT C 135 af 7.6.2003.